
Parlamentul României

Camera Deputaţilor
	


	Comisia pentru mediu şi echilibru ecologic


	
	Comisia pentru agricultură, silvicultură, industrie alimentară şi servicii specifice




Bucureşti, 22.04.2020                                                                                      

BIROUL PERMANENT  AL 
CAMEREI DEPUTAŢILOR
Vă înaintăm, alăturat, raportul comun asupra proiectului de Lege privind gestionarea durabilă a pădurilor, trimis Comisiei pentru mediu şi echilibru ecologic și Comisiei pentru agricultură, silvicultură, industrie alimentară şi servicii specifice pentru examinare pe fond, cu adresa nr.PL-x.506 din data de 28 octombrie 2019. .
   PREŞEDINTE,                                                            PREŞEDINTE,

                  Ion CUPĂ                                                         Alexandru STĂNESCU

	Comisia pentru mediu şi echilibru ecologic


	
	Comisia pentru agricultură, silvicultură, industrie alimentară şi servicii specifice

 


Bucureşti, 22.04.2020                                                                                      

RAPORT  COMUN

asupra proiectului de Lege privind gestionarea durabilă a pădurilor
În conformitate cu prevederile art.94 din Regulamentul Camerei Deputaţilor, republicat, Comisia pentru mediu şi echilibru ecologic și Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond, în procedură obișnuită, cu proiectului de Lege privind gestionarea durabilă a pădurilor, transmis cu adresa nr. PL-x. 506 din 28 octombrie 2019.

Senatul în calitate de primă Cameră sesizată a adoptat proiectul de lege în şedinţa din 21 octombrie  2019.

Conform prevederilor art. 76 alin.(2) din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare Camera Deputaţilor este Cameră Decizională.
Proiectul de lege are ca obiect de reglementare adoptarea unor măsuri privind gestionarea durabilă a fondului forestier, prin instituirea Registrului naţional de evidenţă informatizată al proprietăţilor forestiere şi a Catalogului naţional al masei lemnoase la nivelul autorităţii publice centrale care răspunde de silvicultură, în vederea identificării terenurilor forestiere, pentru asigurarea transparenţei recoltării masei lemnoase.

La întocmirea prezentului raport comun, Comisiile au avut în vedere avizul negativ al Consiliului Legislativ (nr.561/02.07.2019), avizul negativ al Comisiei pentru administrație publică și amenajarea teritoriului (nr.4c-7/480/3.12.2019) si avizul favorabil(nr. PLx.506/2019 /17.12.2019) al Comisiei juridice, de disciplină şi imunităţi. 
În conformitate cu prevederile art.63 din Regulamentul Camerei Deputaţilor, republicat,  comisiile sesizate în fond au examinat proiectul de Lege, sus menţionat, în şedinţe separate in data de 22.04.2020.

Membrii Comisiei pentru mediu si echilibru ecologic au fost prezenți la sedinta comisiei conform listei de prezență.
Membrii Comisiei pentru agricultură, silvicultură, industrie alimentară şi  servicii specifice au fost prezenți la sedinta comisiei conform listei de prezență.

În conformitate cu prevederile art.55 din Regulamentul Camerei Deputaţilor, republicat la dezbaterea proiectului de Lege a fost prezent domnul Gelu Puiu, secretar de stat în cadrul Ministerului Mediului, Apelor si Padurilor.

În urma examinării proiectului de Lege şi a opiniilor exprimate, membrii celor două comisii au hotărât, cu majoritate de voturi adoptarea proiectului de lege cu amendamentele admise redate în anexa nr. 1 și amendamentele respinse redate în anexa nr.2 care fac parte integrantă din prezentul raport.
În raport de obiectul şi conţinutul reglementării, proiectul de lege face parte din categoria legilor ordinare.
    PREŞEDINTE,                                                                   PREŞEDINTE,                    

        Ion CUPĂ                                                                Alexandru STĂNESCU
       SECRETAR,                                                                      

    Petru FARAGO                                                                   

Consilier parlamentar, Andreea Negulescu                                                   Sef serviciu Anton Păștinaru

Consilier parlamentar, Alina Alexandriuc                                      Consilier parlamentar, dr. Gabriela Amalia Ciurea                        

                                               Anexa 1

 AMENDAMENTE ADMISE

	 Nr.

Crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	3
	4

	
	Lege

 privind gestionarea durabilă a pădurilor
	Lege
privind gospodarirea durabilă  a pădurilor României

	

	
	Art.1. – Gestionarea durabilă a pădurilor se realizează având în vedere următoarele principii:

    a)extinderea suprafeței fondului forestier;

   b)armonizarea sistemului național de indicatori pentru gestionarea durabilă a pădurilor cu cel european;

   c)conservarea și ameliorarea biodiversității ecosistemelor forestiere;

   d)adaptarea continuă a pădurilor la schimbările climatice;

  e)evaluarea și monitorizarea funcțiilor, serviciilor ecosistemice oferite de pădure și a resurselor forestiere;

   f)extinderea amenajării în sistem integrat a bazinelor hidrografice torențiale;

   g)realizarea sistemului informațional integrat pentru silvicultură;
   h)extinderea tehnologiilor de recoltare a lemnului, performeante sub raport tehnic, ecologic și economic;

    i)creșterea contribuției sectorului forestier la dezvoltarea rurală;

   j)creșterea competitivității și a sustenabilității industriilor forestiere, a bioenergiei și bioeconomiei în ansamblul ei;

   k)informații permanente despre piața lemnului;

   l)dezvoltarea unui sistem eficient de conștientizare și comunicare publică;

   m)creșterea capacității și calității cercetării-dezvoltării și învățământului în silvicultură pentru asigurarea unei gestionări durabile a pădurilor;

   n)prevenirea și combaterea activităților ilegale, prin controlul provenienței lemnului și al asigurării trasabilității acestuia utilizând mecanismele EUTR și FLEGT, cu rol esențial în prevenirea tăierilor ilegale;

   o)gestionarea pădurilor existente pentru stocarea carbonului în contextul unei administrări forestiere durabile;

   p)promovarea producției și utilizării produselor din lemn cu utilizare de lungă durată și produselor din lemn cu capacitate de substituire a unor material traditional folosite;

   q)întărirea capacității autorității forestiere, centrală și la nivelul unităților administrativ-teritoriale, pentru implementarea regimului silvic, în vederea supavegherii fenomenului degradării pădurilor din cauze antropogene și naturale, și de urmărire a refacerilor/ reconstrucției ecologice în urma perturbărilor;

   r)îmbunătățirea accesibilității pădurilor prin reabilitarea și construcția de drumuri forestiere noi în vederea aplicării adecvate a măsurilor de conducere, recoltare de masă lemnoasă și regenare arborete, prevăzute în planurile de management, ca și a valorificării produselor neforestiere ale pădurilor;

   s)promovarea sechestrării și a conservării carbonului în păduri.
	Art. 1 -  Se interzice exportul de buștean, cu sau fără coajă,  pentru o perioadă de 5 ani în spatiul extracomunitar începând cu data de 1 ianuarie 2021.

Autori: 

Deputat PSD Ioan Terea

Deputat Pro Europa Emanuel Iuliu Havrici

Deputat PNL Ion Tabugan

Autori: 

Deputat PSD Ioan Terea

Deputat Pro Europa Emanuel Iuliu Havrici

Deputat PNL Ion Tabugan

	

	
	Art.2. – (1) În vederea aplicării regimului silvic și gestionării durabile a fondului forestier se instituie Registrul național de evidență informatizată a proprietăților forestiere, la nivelul autorității publice centrale care răspunde de silvicultură.

  (2) Realizarea cadastrului aferent fondului forestier proprietate publică a statului este finanțată de la bugetul de stat sau din surse proprii ale administratorilor fondului forestier proprietate publică a statului.
 
	Art.2-  Încălcarea interdicției prevăzute la art. 1 determină confiscarea contravalorii materialului lemnos care a făcut obiectul exportului.

Autori: 

Deputat PSD Ioan Terea

Deputat Pro Europa Emanuel Iuliu Havrici

Deputat PNL Ion Tabugan
	

	
	Art.3. – (1) În vederea asigurării transparenței recoltării masei lemnoase din fondul forestier național se instituie Catalogul național al masei lemnoase la nivelul autorității publice centrale care răspunde de silvicultură prin utilizarea bazelor de date informatice existente la nivelul acesteia.

 (2)Autoritatea publică centrală care răspunde de silvicultură va publica Catalogul național al masei lemnoase de site-ul propriu, al cărui model se aprobă prin ordin al conducătorului autorității publice centrale care răspunde de silvicultură.

   (3)Structurile teritoriale de specialitate ale autorității publice centrale care răspunde de silvicultură vor verifica prin sondaj actele de punere în valoare în baza unor criterii de risc.
	Se elimină

	 

	
	Art.4. – (1)Se interzice pe o perioadă de 10 ani exportul de buștean cu sau fără coajă sau lemn rotund (lemn rotund-lemn doborât, tăiat la vârf, secționat sau nu), cherestea și lemn de foc începând cu anul 2020.

(2) Încălcarea interdicției prevăzute la alin.(1) determină confiscarea contravalorii materialului lemnos care a făcut obiectul exportului.
	 Se elimină
	


ANEXA nr.2  

A M E N D A M E N T E    R E S P I N S E 

	Nr. crt.
	Text adoptat de Senat
	Amendamente respinse/autor
	Motivarea susţinerii/motivarea respingerii
	Cameră decizională

	1.
	Art.2.

(1) În vederea aplicării regimului silvic și gestionării durabile a fondului forestier se instituie Registrul național de evidență informatizată a proprietăților forestiere, la nivelul autorității publice centrale care răspunde de silvicultură.

(2) Realizarea cadastrului aferent fondului forestier proprietate publică a statului este finanțată de la bugetul de stat sau din surse proprii ale administratorilor fondului forestier proprietate publică a statului.
	Nemodificat

Autor: Deputat USR Zainea Cornel
	
	Camera Deputaţilor

	2.
	Art.3.

(1) În vederea asigurării transparenței recoltării masei lemnoase din fondul forestier național se instituie Catalogul național al masei lemnoase la nivelul autorității publice centrale care răspunde de silvicultură prin utilizarea bazelor de date informatice existente la nivelul acesteia.

 (2)Autoritatea publică centrală care răspunde de silvicultură va publica Catalogul național al masei lemnoase de site-ul propriu, al cărui model se aprobă prin ordin al conducătorului autorității publice centrale care răspunde de silvicultură.

(3)Structurile teritoriale de specialitate ale autorității publice centrale care răspunde de silvicultură vor verifica prin sondaj actele de punere în valoare în baza unor criterii de risc.
	Nemodificat

Autor: Deputat USR Zainea Cornel
	
	Camera Deputaţilor

	3.
	
	Art.4:

Nerespectarea interdicției de export a masei lemnoase prevăzută la articolul 1 se pedepsește cu închisoare de la un an la 3 ani sau cu amendă în cuantum de 100.000 lei.

Autor: Deputat USR Zainea Cornel
	
	Camera Deputaţilor

	4.
	
	Art. 1

 Se interzice exportul de buștean, cu sau fără coajă sau lemn rotund,  pentru o perioadă de 10 ani în spatiul extracomunitar începând cu data de 1 ianuarie 2021.

Autor: Deputat PSD Eduard Lucian Simion
	
	Camera Deputaţilor


2

